Mortensrud idrettspark

Mortensrud idrettspark ligger i Lofsrudveien 14 på Mortensrud i Oslo-bydelen Søndre Nordstrand. Idrettsparken består av to kunstgress fotballbaner, en plasthall (bordtennis, basketball og badminton), E-sport arena og en landhockeybane. Idrettsparken er kommunal og driftes av Klemetsrud IL. Mortensrud idrettspark er hjemmebane for idrettene i Klemetsrud IL

Mortensrud idrettspark står for tur til å oppgraderes betydelig de neste årene. Det kommer ny fleridrettshall med kampsportanneks, friidrettshall, isbane/landhockeybane og ett nasjonalanlegg for cricket. I tillegg videreføres en 11er og en 7er fotballbane.

Byggingen av nye Mortensrud idrettspark starter med et midlertidig fotballanlegg for Klemetsrud IL fotball og bygging av nye Mortensrud skole, fleridrettshallen og is-/landhockeybanen i 2021-22.

Eksterne lenker 
 
 Mortensrud aktivitetshus
 Mortensrudprosjektet

Idrettsanlegg i Oslo
Bydel Søndre Nordstrand